विश्रामपुर (पलामू) :- एकीकृत पारा शिक्षक संघर्ष मोर्चा की बैठक हुई.बैठक की अध्यक्षता मोर्चा के प्रखंड अध्यक्ष बिनोद पासवान व संचालन शमशेर आलम ने किया.बैठक में निर्णय लिया गया कि 14 नवंबर राज्य स्थापना दिवस के दिन पूरे प्रदेश के पारा शिक्षक रांची जायेंगे. स्थापना दिवस समारोह में भाग लेंगे.जो पारा शिक्षक रांची नही जायेंगे उनपर एक हजार रुपये अर्थदंड लगया जायेगा.बैठक में मोर्चा के राज्य इकाई सदस्य सिंटू सिंह ने कहा कि छत्तिसगढ़ की तर्ज पर पारा शिक्षकों को स्थायी करते हुये वेतनमान की घोषणा सरकार स्थापना दिवस के मौके पर करे नही तो प्रदेश के 67 हजार पारा शिक्षक मुख्यमंत्री को काला झंडा दिखाकर अपना विरोध प्रकट करेंगें.श्री सिंह ने कहा कि इसके अलावे 15 नवंबर को झारखंड के सभी भाजपा विधायकों व सांसदो का विरोध किया जायेगा.क्षेत्र में घुसने पर काला झंडा दिखाया जायेगा.मौके पर राम निवास तिवारी,इकबाल अहमद,कामेश्वर पाल,विजय कुमार पांडेय,मनोज राम,कृष्णकांत साव,रामपुकार पांडेय,रविंद्र सिंह,कृष्णकांत मिश्रा,जयराम पासवान,आलोक पाल,लोचन राम,नुमान अंसारी,महेश्वर राम,अनुज विश्वकर्मा,अनीश अंसारी,ललित पांडेय सहित कई लोग मौजूद थे.